Република Србија

Аутономна Покрајина Војводина

Град Сомбор

Скупштина града Сомбора

**КОМИСИЈА ЗА СПРОВОЂЕЊЕ**

**ПОСТУПКА ЈАВНОГ НАДМЕТАЊА**

Број: 06-**74**/2021-XI

Дана: 6.04.2021. године

Сомбор

**ПРАВИЛA О РАДУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА СОМБОР**

1. Комисија ради у саставу од најмање 5 чланова;
2. Заинтересовано лице за учешће на јавном надметању се пријављује и прилаже скенирану, односно фотографисану документацију којом доказује испуњеност услова за остваривање права закупа и коришћења путем Апликације- [https://gp.upz.minpolj.gov.rs/InzemBid](https://gp.upz.minpolj.gov.rs/InzemBid%20)
3. Поступак јавног надметања одржава се ако је благовремено достављена најмање једна уредна пријава на јавни оглас у Апликацији за спровођење јавног надметања и ако се достави доказ о уплати депозита за свако јавно надметање појединачно.
4. Понуђач је дужан да заједно са пријавом за јавно надметање достави доказ о уплати депозита у тачном динарском износу наведеном у табели тачке 1. овог огласа, за свако јавно надметање појединачно, на рачун градске управе СОМБОР број: 840-804804-46, осим ако је за јединицу јавног надметања утврђен износ депозита мањи од 1.000 динара, понуђач не мора да уплати депозит и достави доказ ради учешћа на јавном надметању за ту јединицу јавног надметања.
5. Свим понуђачима, осим најповољнијем, уплаћени депозит ће се вратити након јавног надметања. Најповољнијем понуђачу депозит ће бити урачунат у годишњу закупнину. Ако најповољнији понуђач одустане, најповољнијим понуђачем сматра се лице које је следеће по реду на ранг листи понуђача. У случају да најповољнији понуђач одустане од своје понуде депозит се не враћа.
6. Најповољнији понуђач јесте понуђач који испуњава услове за закуп и коришћење пољопривредног земљишта из закона којим се уређује пољопривредно земљиште и понуди највишу цену закупа за јединицу јавног надметања.
7. Ако се за јединицу јавног надметања пријави више учесника који испуњавају услове за закуп и коришћење пољопривредног земљишта и која су понудила највишу цену закупа у истом износу, даје се у закуп оном понуђачу чија је пријава прва пристигла у Апликацију.
8. Право закупа и коришћења пољопривредног земљишта у државној својини немају правна и физичка лица уписана у Регистар пољопривредних газдинстава која:
9. су у пасивном статусу;
10. нису испунила све обавезе из претходних или текућих уговора о закупу пољопривредног земљишта у државној својини;
11. су извршила ометање поседа пољопривредног земљишта у државној својини;
12. су нарушавала несметано одвијање било ког дела поступка јавног надметања приликом давања пољопривредног земљишта у државној својини у закуп;
13. су бесправно користила пољопривредно земљиште у државној својини;
14. су дала закупљено пољопривредно земљиште у државној својини у подзакуп.
15. Поврат депозита ће се извршити на рачун уплатиоца. За поврат депозита неопходно је приложити:

А) Уколико је уплату депозита **извршио учесник ЈН**

- фотокопија личне карте/ изод из АПР

- фотокопија текућег рачуна (наведеног у пријави)

Б) Уколико је уплату депозита за учешће у ЈН **извршило друго лице**, а за рачун учесника у јавним надметањима, доставити:

- фотокопију личне карте уплатиоца/ изод из АПР

- фотокопија текућег рачуна уплатиоца

ПРЕДСЕДНИК КОМИСИЈЕ

Предраг Џомба, дипл. правник